CELEX: 62007CA0333
Language: et
Date: 2008-12-22 00:00:00
Title: Kohtuasi C-333/07: Euroopa Kohtu (suurkoda) 22. detsembri 2008 . aasta otsus (Cour administrative d'appel de Lyon'i (Prantsusmaa) eelotsusetaotlus) — Regie Networks versus Direction de contrôle fiscal Rhône-Alpes Bourgogne (Riigiabi — Abikava kohalike raadiojaamade toetuseks — Rahastamine ringhäälingureklaamilt makstava parafiskaalse maksu kaudu — Komisjoni poolt EÜ asutamislepingu artikli 93 lõikes 3 (nüüd EÜ artikli 88 lõige 3) ette nähtud uurimise esialgse etapi lõpus tehtud soodne otsus — Abi, mis võib olla ühisturuga kokkusobiv — EÜ asutamislepingu artikli 92 lõige 3 (nüüd EÜ artikli 87 lõige 3) — Otsuse õiguspärasuse vaidlustamine — Põhjendamiskohustus — Faktiliste asjaolude hindamine — Parafiskaalse maksu kooskõla EÜ asutamislepinguga)

21.2.2009   
            
            
               ET
            
            
               Euroopa Liidu Teataja
            
            
               C 44/14
            
         Euroopa Kohtu (suurkoda) 22. detsembri 2008. aasta otsus (Cour administrative d'appel de Lyon'i (Prantsusmaa) eelotsusetaotlus) — Regie Networks versus Direction de contrôle fiscal Rhône-Alpes Bourgogne
   (Kohtuasi C-333/07) (1)
   
   (Riigiabi - Abikava kohalike raadiojaamade toetuseks - Rahastamine ringhäälingureklaamilt makstava parafiskaalse maksu kaudu - Komisjoni poolt EÜ asutamislepingu artikli 93 lõikes 3 (nüüd EÜ artikli 88 lõige 3) ette nähtud uurimise esialgse etapi lõpus tehtud soodne otsus - Abi, mis võib olla ühisturuga kokkusobiv - EÜ asutamislepingu artikli 92 lõige 3 (nüüd EÜ artikli 87 lõige 3) - Otsuse õiguspärasuse vaidlustamine - Põhjendamiskohustus - Faktiliste asjaolude hindamine - Parafiskaalse maksu kooskõla EÜ asutamislepinguga)
   (2009/C 44/22)
   Kohtumenetluse keel: prantsuse
   Eelotsusetaotluse esitanud kohus
   Cour administrative d'appel de Lyon
   Põhikohtuasja pooled
   
      Hageja: Regie Networks
   
      Kostja: Direction de contrôle fiscal Rhône-Alpes Bourgogne
   Kohtuasja ese
   Eelotsusetaotlus — Cour administrative d'appel de Lyon — Komisjoni 10. novembri 1997. aasta otsuse nr 679/97, millega komisjon otsustas mitte esitada vastuväiteid 30. septembri 1992. aasta dekreediga 92-1053 (JORF, nr 228, 1.10.1992) kehtestatud raadioringhäälingutegevuse abikava muudatuste suhtes (SG(97) D/9265), kehtivus — Raadio ja televisiooni kaudu Prantsusmaa territooriumil edastatavalt reklaamilt makstav parafiskaalne maks, millest saadav tulu läheb raadioringhäälingu toetusfondi — Abikava, mis on mõeldud üksnes selles liikmesriigis asutatud ettevõtjatele — EÜ artikli 87 lõike 3 punktis c ette nähtud erandi kohaldatavus sellele abikavale ja maksule, millest seda rahastatakse
   Resolutiivosa
   Tunnistada kehtetuks Euroopa Ühenduste Komisjoni 10. novembri 1997. aasta otsus mitte esitada vastuväiteid kohalike raadiojaamade toetuseks ette nähtud abikava muudatuse suhtes (riigiabi nr 679/97 — Prantsusmaa).
   Euroopa Ühenduste Komisjoni 10. novembri 1997. aasta otsuse kehtetuks tunnistamise mõju tuleb peatada, kuni komisjon võtab EÜ artikli 88 alusel vastu uue otsuse. Mainitud mõju peatatakse mitte kauemaks kui kaks kuud arvates käesoleva kohtuotsuse kuulutamise päevast, juhul kui komisjon otsustab uue otsuse vastu võtta EÜ artikli 88 lõike 3 alusel, ning mõistlikuks lisaajaks juhul, kui komisjon peaks otsustama algatada EÜ artikli 88 lõikes 2 ette nähtud menetluse. Käesoleva kohtuotsusega ette nähtud ajaline piirang ei kehti nende ettevõtjate suhtes, kes on enne kohtuotsuse kuulutamise kuupäeva pöördunud 29. detsembri 1997. aasta dekreedi nr 97-1263 raadioringhäälingu toetusfondi heaks ette nähtud parafiskaalse maksu kehtestamise kohta artikliga 1 kehtestatud raadio- ja telereklaamilt makstava parafiskaalse maksu tasumise küsimuses kohtusse või on esitanud samaväärse kaebuse.
   
      (1)  ELT C 211, 8.9.2007.